સંજય દત્ત ફિલ્મ ‘પોલીસગીરી’માં ર૯ વર્ષની પ્રાચી દેસાઇ સાથે જોવા મળ્યો હતો. ફિલ્મનાં જેટલાં પણ દૃશ્યમાં પ્રાચી અને સંજયે રોમાન્સ કરવાનો હતો તેમાં બંને વચ્ચેનું ઉંમરનું મોટું અંતર જોવા મળતું હતું. કેટલીક વાર તો પ્રાચી સંજયની છોકરી જેવી લાગતી હતી. ‘જય હો’ ફિલ્મમાં સલમાન રપ વર્ષીય હીરોઇન ડેઝી શાહ સાથે જોવા મળ્યો હતો. ફિલ્મી પડદે આ જોડી હિટ ન રહી. સલમાનની ફિલ્મ ‘લકી નો ટાઇમ ફોર લવ’માં તેણે પોતાની જોડી તેનાથી રર વર્ષ નાની હીરોઇન સ્નેહા ઉલ્લાલ સાથે બનાવી હતી પણ ફિલ્મ તો હિટ ન રહી અને તેમની જોડી ફરી ક્યારેય જોવા મળી ન હતી. અનુષ્કા શર્માએ પોતાની ફિલ્મી કરિયરની શરૂઆત પોતાનાથી ર૩ વર્ષ મોટા હીરો શાહરુખ સાથે ફિલ્મ ‘રબ ને બના દી જોડી’થી કરી હતી. દીપિકા પદુકોણે પોતાની ફિલ્મી કરિયરની શરૂઆત તેનાથી ર૦ વર્ષ મોટા શાહરુખખાન સાથે ફિલ્મ ‘ઓમ શાં‌તિ ઓમ’થી કરી હતી. ‘કોકટેલ’ ફિલ્મમાં બંને હીરોઇનો સૈફ અલી ખાનથી ઉંમરમાં ઘણી નાની હતી. સૈફ અને દીપિકા વચ્ચે ૧પ વર્ષનું અંતર છે, પણ ફિલ્મમાં આ અંતર દેખાતું ન હતું.